漳州送王益統制謫歸時方收峒寇
作者：徐璣
朝代：宋

paragraphs: 京口丘都督，江淮第一人。
竭心安宋代，决策斬蘇嚚。
猛將親經選，高材近莫倫。
六鈞來有力，一騎去無塵。
塞靜良弓隠，時明枉事伸。
遷車行地遠，歸詔及春新。
恃險猺奴蠢，招亡鼠技貧。
衆情懽殺賊，國本在安民。
功過今方使，忠誠正可陳。
能言學李固，茲日願亡身。